Kom, dis badtyd… – Bali Drome
Kom, dis badtyd…
Noord, Suid, Oos, Wes, in watter rigting jy ookal stap, iewers is dit badtyd in Bali. Die sentrale deel van die eiland is oortrek met riviere en strome, water wat in alle vorme uit die berge stroom. Fonteine in die hooglande vloei af na die ingewikkelde besproeiings- sisteem wat tussen die ryslande deur kronkel.
Jou hotelkamer is tussen watervore gebou, jy besoek spas met die mooiste swembaddens ter wêreld, jy moet uitdraai vir watervalle en spuitfonteine. Ja-nee, water en Bali is sinoniem met mekaar.
So ook is badtyd. Sit jy dalk en ontbyt eet, kyk net bietjie rond. Iewers gaan jy kinders raaksien besig om in die water te baljaar. Of grootmense.
Jy verlustig jou in die uitgelatenheid van hierdie ritueel. Voel vir ñ sekonde of twee of jy afloer, maar besluit dan nee, hierdie onskuldige waterpret is daar om deur almal geniet te word.
Ek wonder hoe het dit in die begin jare hier gelyk. 2000 jaar gelede het Austronesiese mense vanuit China op Bali aangekom en sonder steurnisse hier regeer. Eers baie jare later het menigte oorloë rondom die oorname van die eiland uitgebreek en vir lank was Bali dan ook ñ Hollandse kolonie.
Soms as ek in hul wildernis areas rondstap, let wel nie te diep nie want die ape is oral, verbeel ek my ek hoor Tarzan se hemelse kreet tussen die ruigtes weergalm. Dan weer onthou ek die slang een jaar in my hotelkamer, die iguanas in die bome, en die Bali tiere wat steeds voorkom…
Mmmm. Kom ek draai liewerste om en gaan bad.
Author travel460Posted on November 8, 2016 November 3, 2017
23 thoughts on “Kom, dis badtyd…”
November 8, 2016 om 11:46 vm
wow… dit is mooi. Water het vir almal van ons in ‘n mate die een of ander bekoring – maar hier waar ons is, is die water so besmet met allerhande gemors dat jy nie sommer dit sal waag om net in dit te gaan baljaar nie.
Ja, hier is plekke waar dit veilig is glo ek maar dit is waar onse mense nog nie hul sg “footprint” gelos het nie.
Jy het Bali beslis vir my op my “bucket list” gesit en ek sal beslis die plek gaan besoek net om die mooi ook eerstehands te kan ervaar.
November 8, 2016 om 11:48 vm
Ek sê jou mos, eendag is eendag dan vat ek jou saam.☺
November 8, 2016 om 1:34 nm
Wel jy sal in alle gevalle vir my ‘n behoorlike program uitwerk voor ek dit doen met al die, “yay and nay” en dan hopelik is jy daar op “jou” eiland om iets heeltemal verspot saam met my te doen….
November 8, 2016 om 1:43 nm
Yes, ek sal daar wees!
November 8, 2016 om 12:41 nm
Oeg, dit klink na paradys. Ek is so lief vir water en swem, ek dink ek was ‘n eend in my vorige lewe.
November 8, 2016 om 12:51 nm
Kyk, ek ook. So ñ badkamer doen dit vir my. Bert sê altyd ek is ñ regte ‘badkamer rooilig vrou’. En natuurlik die see, en ñ swembad, en en…Net Harties se damwater vang my effens. En nou bly ons ook so lekker hier op die water.☺
November 8, 2016 om 12:56 nm
Ek was baie jare laas in Harties. Ek verkies seewater en gelukkig het ons die oseaan, ‘n lagoon en ‘n rivier hier binne spoegafstand van ons af.
November 8, 2016 om 12:59 nm
Heerlik Hester! Waar op die aarde bly julle?
November 8, 2016 om 1:04 nm
In so ‘n klein inham langs Ifafastrand en sowat 8 kilometer van Hibberdene af. Die meeste huise hier is vakansiehuise en die mense wat wel hier woon (sekerlik nie meer as 200 nie) se gemiddelde ouderdom is iewers in die sestigs en hoër. 😀
November 8, 2016 om 1:07 nm
Klink heerlik. Ek het in Durban grootgeword, so Hibberdene was maar ons klomp se vakansie area. Glo julle lei ñ baie rustige lewe. Met al daai water!!!☺
November 8, 2016 om 2:20 nm
Net vir dit sal ek Bali wil sien. Ek lief enige water. Jy kleur dit so mooi in.
November 8, 2016 om 8:12 nm
Giggel ek nou hier by myself aan een herinnering uit my trommeltjie….
Ek stap die dag rigtingloos in n voetpaadjie totaal oorgegee aan die asemrowende natuur. (Die Tarzan bos Una) die paadjie eindig onverwags hoog bo n rivier, ek staan verwonderd, alles is so oorweldigend mooi. Ek vat my kamera om hierdie te probeer vasle vir die onthou. my lens skok tot stilstand op n nakende man wat besig was om te bad. Hy het my gewaar voor ek van hom bewus geword het. Skok is n nie die woord, staan hy en waai vrolik vir my in sy naakte waarheid uitgestal na my…. Ek het ook maar omgedraai en Tarzan daar gelos…..
November 9, 2016 om 5:04 vm
Nou het ek te lekker vir jou gelag!
November 9, 2016 om 5:34 vm
O daardie bad lyk hemels. My kinders gaan Saterdag virv2vwekecweg, 1:week is in Bali. 2at kan jy aanbeveel? Kan ons jou erens kontak of kan jy gou n moetdoen lysie op jou hlog skryf?
November 9, 2016 om 8:26 vm
Deksels, nou het ek juis nie my laptop vandag by my nie. Net my foon. Gaan nou nou ñ lysie stuur. My nr is 0823208374, naam is Una. Welkom om my vanoggend te bel, ek pas ñ siek kleinkind op. En sit voor die tv geskok oor die uitslae!
November 9, 2016 om 8:48 vm
Ek kan Wayan se nr vir hulle gee, hy is my person in Bali. Taxi drywer. Hy kan hulle rondvat,en raad gee met toere. Sal net met een van jou kids wil gesels, sodat ek hom kan voorsê waarheen om hulle oral te vat.
November 9, 2016 om 6:15 nm
o dit sal wonderlik wees. Kan jy as jou nommer vir my stuur na 0845874228 dan sal ek altwee se nommers vir jou gee of jou nommer vir hulle, hoe dit ookal vir jou die beste pas. Baie dankie.
November 9, 2016 om 6:36 nm
Toe vind ons mekaar!
November 10, 2016 om 7:53 vm
Lekker met jou gesels.♥
November 10, 2016 om 7:54 vm
Nou kan ek ñ stem by die seegogga plaas.♥
November 9, 2016 om 7:26 nm
Stap jy stok-alleen?
November 10, 2016 om 4:19 vm
Toortsie, dele van Bali is so half in die jungle gebou, so jy is darem nooit te ver van mense af nie. Maar ja, daar is ek nogal nie bang om alleen te waag nie.
Terug pieng: Wat is die waarheid? | Toortsie, Kameel en Bokbaaivygie se blog
Vorige Previous post: Sien jy my raak?
Volgende Next post: Die pad na ñ stukkie hemel…